Ce crede Joan Laporta despre transferul lui Mbappe la Real Madrid: "Le va da peste cap vestiarul"
Aflat la finalul contractului cu PSG, Kylian Mbappe a anunțat că nu își va prelungi înțelegerea cu gruparea de pe Parc des Princes și destinația ce pare cea mai plauzibilă, ar fi Real Madrid.
Președintele FC Barcelona, Joan Laporta, a discutat mai multe subiecte importante din lumea fotbalului, inclusiv posibilul transfer al lui Kylian Mbappé la Real Madrid și viitorul parteneriatului pentru tricourile Barcelonei cu Nike.
Joan Laporta: "Nu invidiez Realul pentru Mbappé"
În ceea ce privește transferul posibil al lui Mbappé la Madrid, Laporta a subliniat că nu îi invidiază pe rivali, chiar dacă a sugerat că transferul nu este încă încheiat. De asemenea, a ridicat posibila problemă a neînțelegilor în vestiarul madrilenilor, sugerând că sosirea atacantului francez ar implica plecarea altui jucător pentru a-i face loc.
"Nu invidiez Realul pentru Mbappé. În plus, nu știu dacă se va întâmpla sau nu. Vom vedea. Acolo au o problemă. Dacă Mbappé vine, trebuie să vândă un alt jucător, nu? Pentru că cei doi nu vor putea juca pe aceeași poziție și sunt și jucători foarte bine cotați. Și, vorbind de sumele implicate, asta cu siguranță va da vestiarul peste cap. Nu este o joacă de copii", a declarat Laporta într-un interviu pentru Mundo Deportivo.
????⚪️ Barça president Laporta: "I don't envy Real Madrid for Mbappé as new signing…".
"This distorts the dressing room, for sure".
"You have to sell a player, don't you? Because they're not going to play in the same place…", told Mundo Deportivo. pic.twitter.com/03bSs6hXvQ
— Fabrizio Romano (@FabrizioRomano) March 21, 2024
Laporta, despre colaborarea cu Nike
În ceea ce privește contractul de sponsorizare al tricourilor Barcelonei cu Nike, Laporta a subliniat că clubul va căuta să obțină cea mai bună înțelegere posibilă, chiar și luând în considerare alte opțiuni dacă Nike nu îndeplinește așteptările.
"Avem o relație cu Nike de 27 de ani, am avut întâlniri regulate, și continuăm să le avem. Acum, că suntem în proces de recuperare economică, Barcelona trebuie să aibă cel mai bun contract de pe piață, așa cum am reușit și în primul meu mandat. Contractul pe care îl avem acum nu este cel mai bun de pe piață, iar Barcelona este clubul care vinde cele mai multe tricouri din lume. Trebuie să aibă cel mai bun contract de pe piață și, dacă nu, avem noroc că avem și alte opțiuni", a explicat Laporta.
Președintele a indicat că Barcelona are trei opțiuni: să continue cu Nike, să schimbe marca sau să devină producătorul propriilor tricouri. Laporta a subliniat că vor căuta ce este mai bine pentru club în ceea ce privește sponsorizarea, chiar dacă asta înseamnă să exploreze noi opțiuni pe piață.
Urmăriți SPORT.RO și pe Google News